390.05 REGOLAMENTI DWAR IR-RIKONOXXIMENT REĊIPROKU TAL-KWALIFIKI TA’ PERIT L-AVVIŻ LEGALI 274 tal-2002, kif emendat bl-Avviżi Legali 172 u 248 tal-2004, 62 tal-2008, 11 tal-2009, 234 tal-2013 u 71 tal-2017. L-AVVIŻ LEGALI 274 tal-2002, kif emendat bl-Avviżi Legali 172 u 248 tal-2004, 62 tal-2008, 11 tal-2009, 234 tal-2013 u 71 tal-2017. 1. It-titolu ta’ dawn ir-regolamenti hu Regolalmenti dwar ir-Rikonoxximent Reċiproku tal-Kwalifiki ta’ Perit. Tifsir. Emendat: A.L.248 ta’ l-2004; A.L.71 tal-2017. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " applikant " tfisser kull persuna minn Stat Membru li tapplika lill-Bord għall-awtorizzazzjoni biex teżerċita professjoni f’Malta; " applikazzjoni " tfisser talba sottomessa minn applikant biex jeżerċita l-professjoni f’Malta; " Att " ifisser l-Att dwar il-Periti; Kap. 390. Kap. 390. " attivitajiet fil-qasam ta’ l-arkitettura u l-inġinerija ċivili " tfisser dawk l-attivitajiet ġeneralment eżerċitati taħt it-titolu professjonali ta’ perit;"Sistema Ewropea għall-Akkumulazzjoni u t-Trasferiment ta' Krediti" jew "krediti ECTS" tfisser is-sistema ta’ krediti għall-edukazzjoni għolja użata fiż-Żona Ewropea ta’ Edukazzjoni Għolja; " taħriġ prattiku professjonali " tfisser perjodu ta’ prattika professjonali mwettqa taħt superviżjoni. 3. Rikonoxximent ta’ kwalifiki formali li jissodisfaw ir-regolamenti 4 u 5. Emendat: A.L.248 ta’ l-2004. Il-Bord għandu jirrikonoxxi d-diplomi, iċ-ċertifikati u provi oħrajn ta’ kwalifiki formali miksuba b’riżultat ta’ edukazzjoni u t-taħriġ li jaqdu l-ħtiġiet tar-regolamenti 4 u 5 u mogħtija lil ċittadini ta’ Stati Membri, minn awtorità kompetenti billi jagħti lil dawn id-diplomi, ċertifikati u provi oħrajn ta’ kwalifiki formali, fejn għandu x’jaqsam id-dritt li jwettqu attivitajiet fil-qasam ta’ l-arkitettura u l-inġinerija ċivili u li jeżerċitawhom taħt it-titolu professjonali ta’ perit skond ir-regolament 10(1), l-istess effett f’Malta bħal dawk mogħtija mill-Bord proprju. 4. Il-minimu ta’ suġġetti bażiċi fl-oqsma ta’ l-arkitettura u ta’ l-inġinerija ċivili. Emendat: A.L.71 tal-2017. (1) L-edukazzjoni u t-taħriġ li jwasslu għal diplomi, ċertifikati u provi oħra ta’ kwalifiki formali msemmija fir-regolament 3 għandhom jiġu pprovduti permezz ta’ korsijiet ta’ studji f’livell universitarju ikkonċernati prinċipalment bl-arkitettura u l-inġinerija ċivili. (2) Dawn l-istudji, li għandu jkollhom il-minimu ta’ suġġetti bażiċi fl-oqsma ta’ l-arkitettura u l-inġinerija ċivili msemmija fl-artikolu 3(2)(d) ta’ l-Att, għandhom jilħqubilanċ bejn l-aspetti teoretiċi u prattiċi ta’ l-arkitettura u l-inġinerija ċivili u għandhom jiggarantixxu l-kisba tal-għarfien, il-ħiliet u l-kompetenzi li ġejjin: (a) abilità ta’ ħolqien ta’ disinni arkitettoniċi li jissodisfaw kemm il-ħtiġiet ta’ l-estetika u dawk tekniċi; (b) tagħrif adegwat dwar l-istorja u t-teoriji ta’ l-arkitettura u l-inġinerija ċivili u l-arti, it-teknoloġiji u x-xjenzi umani relatati; (ċ) tagħrif dwar il-belli arti bħala influwenza fuq il-kwalità tad-disinn arkitettoniku; (d) tagħrif adegwat dwar id-disinnurban, l-ippjanar u l-kapaċitajiet involuti fil-proċess ta’ l-ippjanar; (e) fehma tar-relazzjoni bejn il-persuni u l-bini, u bejn il-bini u l-ambjent tiegħu, u tal-bżonn li l-bini u l-ispazji ta’ bejniethom jirrelataw għall-ħti ġiet umani u għall-iskala; (f) fehma tal-professjoni ta’ l-arkitettura u l-inġinerija ċivili u r-rwol tal-perit fis-soċjetà, b’mod partikolari fil-preparazzjoni ta’ ġabriet fil-qosor li jieħdu kont tal-fatturi soċjali; (g) fehma tal-metodi ta’ investigazzjoni u preparazzjoni tal-ġabra fil-qosor għal proġett ta’ disinn; (h) fehma tal-problemi ta’ disinn strutturali, ta’ bini u ta’ inġinerija assoċjati mad-disinn tal-bini; (i) tagħrif adegwat tal-problemi fiżiċi u t-teknoloġiċi u tal-funzjoni tal-bini sabiex jipprovdi kondizzjonijiet interni ta’ kumdità u protezzjoni kontra l-klima, fil-qafas ta’ żvilupp sostenibbli; (j) il-kapaċitajiet ta’ disinn neċessarji biex jissodisfaw il-ħtiġiet ta’ utenti tal-bini fil-limiti imposti minn fatturi ta’ spejjeż u regolamenti tal-bini; (k) tagħrif adegwat dwar l-industriji, l-organizzazzjonijiet, ir-regolamenti u l-proċeduri involuti fit-traduzzjoni ta’ kunċetti ta’ disinn għal bini u fl-integrazzjoni ta’ pjanijiet ma’ pjanijiet ġenerali. 5. L-edukazzjoni u t-taħriġ biex jiġu sodisfatti l-kondizzjonijiet minimi. Emendat: A.L.71 tal-2017. (1) L-edukazzjoni u t-taħriġ imsemmija fir-regolament 3 għandhom jissodisfaw il-ħti ġiet imfissra fir-regolament 4 kif ukoll il-kondizzjonijiet li ġejjin: (a) total ta’ tal-inqas ħames snin ta’ studju full-time f’università jew istituzzjoni ta’ tagħlim komparabbli li jwassal għat-tlestija b’suċċess ta’ eżami ta’ livell universitarju, jew mhux inqas minn erba’ snin ta’ studju full-time f’università jew istituzzjoni ta’ tagħlim komparabbli li jwassal għat-tlestija b’suċċess ta’ eżami ta’ livell universitarju akkumpanjat b’ċertifikat li juri li tlestew sentejn ta’ taħriġ prattiku, liema taħriġ prattiku professjonali għandu jseħħ biss wara t-tlestija tal-ewwel tliet snin tal-istudju. Tal-anqas sena tat-taħriġ prattiku professjonali għandu jkun ibbażat fuq l-għarfien, il-ħiliet u l-kompetenzi miksuba matul l-istudju msemmi fir-regolament 4(2). Għal dak il-għan, it-taħriġ prattiku professjonali għandu jitwettaq taħt is-superviżjoni ta’ persuna jew entità li ġiet awtorizzata mill-awtorità kompetenti fl-Istat Membru ta’ oriġini. Tali taħriġ prattiku sorveljat jista’ jseħħ f’kwalunkwe pajjiż. It-taħriġ prattiku professjonali għandu jiġi evalwat mill-awtorità kompetenti fl-Istat Membru ta’ oriġini; (b) din l-edukazzjoni u dan it-taħriġ għandhom jwasslu għat-tlestija b’suċċess ta’ eżami ta’ livell universitarju. (2) Ir-rikonoxximent taħt ir-regolament 3 għandu wkoll jingħata lill-edukazzjoni u t-taħriġ li, bħala parti minn skema għal titjib soċjali jew kors uni versitarju part-time, jikkonforma għall-ħtiġiet tar-regolament 4 u jwassal għal eżami fl-arkitettura u l-inġinerija ċivili kompletat b’suċċess minn applikanti li kienu impjegati fl-arkitettura u l-inġinerija ċivili għal mhux inqas minn seba’ snin taħt is-superviżjoni ta’ perit jew kumpannija ta’ periti. Dan l-eżami għandu jkun ta’ standardu ekwivalenti għall-eżami finali msemmi fis-sub regolament (1) (b Dan l-eżami għandu jkun ta’ standard ta’ degree). 6. Ċittadini ta’ Stati Membri li għamlu isem għalihom infushom bis-suċċessi tagħhom proprji. Emendat: A.L.248 ta’ l-2004. (1) Ċittadini ta’ Stat Membru, awtorizzati bit-titolu ta’ perit professjonali, skondliġi li tagħti lill-awtorità kompetenti ta’ Stat Membru l-possibiltà li jgħaddi dan it-titolu lil ċittadini ta’ Stat Membru, li għamlu isem partikolari għalihom infushom bis-suċċessi proprji tagħhom, fil-qasam ta’ l-arkitettura u l-inġinerija ċivili, għandhom jiġu kkunsidrati bħala li jissodisfaw il-ħtiġiet stabbiliti għat-twettiq ta’ l-attivitajiet arkitettura li taħt it-titolu professjonali ta’ perit. (2) Fil-każ ta’ dawk il-persuni msemmija fis-sub regolament (1), iċ-ċertifikat maħruġ minn Stat Membru li tiegħu l-applikant huwa ċittadin, jew li jiġi minnu, għandu jikkostitwixxi prova ta’ l-istatus ta’ perit. 7. Id-deċiżjonijiet tal-Bord. Emendat: A.L.248 ta’ l-2004. (1) Il-Bord għandu wkoll jeżamina d-diplomi, iċ-ċertifikati u provi oħra ta’ kwalifiki formali fil-qasam ta’ l-arkitettura u l-inġinerija ċivili miksuba mill-applikant ’il barra minn xi Stat Membru, f’każijiet meta dawk id-diplomi, iċ-ċertifikati u provi oħra ta’ kwalifiki formali ġew rikonoxxuti fi Stat Membru, kif ukoll jeżamina provi ta’ taħriġ magħmulu, jew, esperjenza professjonali miksuba fi Stat Membru. (2) Il-Bord għandu jagħti d-deċiżjoni tiegħu fi żmien erba’ xhur mid-data li fiha l-applikant jissottometti l-applikazzjoni tiegħu flimkien ma’ dokumentazzjoni ta’ sostenn komplet. (3) Meta l-applikazzjoni hi miċħuda, il-Bord hu obbligat jagħtir-raġunijiet għad-deċiżjoni tiegħu. (4) Kap. 451. Kap. 451. L-applikanti għandu jkollhom id-dritt ta’ l-appell quddiem il-Bord ta’ l-Appelli dwar ir-Rikonoxximent Reċiproku ta’ Kwalifiki stabbilit skond l-artikolu 7 ta’ l-Att dwar ir-Rikonoxximent Reċiproku ta’ Kwalifiki. 8. Komunikazzjoni ma’ Stati Membri oħra. Emendat: A.L.248 ta’ l-2004. (1) Il-Bord għandu jikkomunika malajr daqs kemm jista’ jkun, fl-istess waqt lill-Istati Membri l-oħra, il-lista tad-diplomi, ċertifikati u provi oħra ta’ kwalifiki formali li jingħataw f’Malta u li jissodisfaw il-kriterji stabbiliti fir-regolamenti 4 u 5, flimkien ma’ l-istabbilimenti u l-awtoritajiet li tawhom. (2) Il-Bord għandu bl-istess mod jikkomunika kull emenda li ssir fejn għandhom x’jaqsmu d-diplomi, ċ-ċertifikati u provi oħra ta’ kwalifiki formali li jingħataw f’Malta, b’mod partikolari dawk li m’għadhomx jissodisfaw il-ħtiġiet tar-regolamenti 4 u 5. 9. Ir-rikonoxximent ta’ kwalifiki formali kif jista’ jiġi speċifikat fiskedi. Sostitwit: A.L.172 ta’ l-2004. Emendat: A.L.248 ta’ l-2004; A.L.62 ta’ l-2008; A.L.71 tal-2017. Kap. 390. (1) Il-Bord għandu jirrikonoxxi d-diplomi, ċertifikati u provi oħra ta’ kwalifiki formali mogħtija minn Stati Membri oħra lil ċittadini ta’ Stati Membri, u kif miġbura mill-Ministru fl-Iskedi, ukoll meta dawk il-kwalifiki ma jissodisfawx il-ħtiġiet minimi stabbiliti fir-regolamenti 3 sa 8, billi jagħtihom, fejn għandhom x’jaqsmu mal-bidu u t-tkomplija ta’ l-attivitajiet fil-qasam ta’ l-arkitettura u l-inġinerija ċivili imma bla ħsara għat-tħaris tad-disposizzjonijiet tar-regolament 10,1-istess effett f’Malta bħad-diplomi, ċertifikati u provi oħra ta’ kwalifiki formali msemmija fl-artikolu 3(2)(d)(i) ta’ l-Att dwar il-Periti. (2) Il-kwalifiki formali ta’ arkitetti li jgawdu minn drittijiet stabbiliti skond l-Artikolu 49 tad-Direttiva 2005/36/KE, għandħom ikunu skond mahemm fl-Ewwel Skeda. (3) Il-kwalifiki formali ta’ arkitetti rikonoxxuti skond l-Artikoli 46 u 47 tad-Direttiva 2005/36/KE, għandhom ikunu skond mahemm fit-Tieni Skeda. (4) Is-sub regolament (1) għandu japplika wkoll għal provi ta’ kwalifiki formali bħala perit elenkat fit-Tieni Skeda, fejn it-taħriġ ikun beda qabel it-18 ta’ Jannar 2016. 9A. Ir-rikonoxximent ta’ kwalifiki formali mogħtija f’pajjiżi partikolari. Miżjud: A.L.172 ta’ l-2004. Emendat: A.L.248 ta’ l-2004; A.L.62 ta’ l-2008; A.L.71 tal-2017. (1) Il-Bord għandu jirrikonoxxi dawk id-diplomi, ċertifikati u evidenza oħra ta’ kwalifiki formali fil-qasam ta’ l-arkitettura fil-każ ta’ ċittadini ta’ Stati Membri li d-diplomi, ċertifikati u evidenza oħra ta’ kwalifiki formali tagħhom kienu mogħtija lilhom minn, jew li l-prattika tagħħom tkun bdiet, fiċ-Ċekoslovakkja u fl-Unjoni Sovjetika (ki f it-tnejn imsejħa fil-passat) jew fil-Jugoslavja u dan biss skond ma hemm fis-subartikolu (2). (2) Is-sub regolament (1) japplika biss għal dawn il-pajjiżi li ġejjin, u jekk dawn jaffermaw illi dawk il-kwalifiki għandhom, fit-territorju tagħhom l-istess effett bħall-kwalifiki nazzjonali fl-arkitettura, mniż/la fl-Ewwel Skeda: (a) l-awtoritajiet tar-Repubblika Ċeka, fil-każ ta’ edukazzjoni jew taħriġ fiċ-Ċekoslovakkja qabel l-1 ta’ Jannar 1993; (b) l-awtoritajiet ta’ l-Estonja, fil-każ ta’ edukazzjoni jew taħriġ fl-Unjoni Sovjetika qabel l-20 ta’ Awissu 1991; (ċ) l-awtoritajiet tal-Latvija, fil-każ ta’ edukazzjoni jew taħriġ fl-Unjoni Sovjetika qabel il-21 ta’ Awissu 1991; (d) l-awtoritajiet tal-Litwanja, fil-każ ta’ edukazzjoni jew taħriġ fl-Unjoni Sovjetika qabel il-11 ta’ Marzu 1990; (e) l-awtoritajiet tas-Slovakkja, fil-każ ta’ edukazzjoni jew taħriġ fiċ-Ċekoslovakkja qabel l-1 ta’ Jannar 1993; (f) l-awtoritajiet tas-Slovenja, fil-każ ta’ edukazzjoni jew taħriġ fil-Jugoslavja qabel il-25 ta’ Ġunju 1991. (3) Għal fini tas-sub regolament (1), il-Bord għandu jirrikonoxxi biss l-edukazzjoni jew it-taħriġ miksubin fid-dati msemmija fis-sub regolament (2). (4) L-affermazzjoni fis-sub regolament (2) għandu jkollha magħha ċertifikat maħruġ mill-istess awtoritajiet indikati f’dak is-subregolament li jkun jafferma illi dawk iċ-ċittadini ta’ Stati Membri jkunu effettivament u leġittimament għamlu ġewwa t-territorju ta’ l-istess awtoritajiet xogħol fil-qasam ta’ l-arkitettura għal mill-anqas tliet snin konsekuttivi matul dawk il-ħames snin qabel id-data meta jkun inħareġ iċ-ċertifikat. (5) Il-Bord għandu jagħti l-evidenza li ġejja l-istess effett f’Malta ta’ evidenza ta’ kwalifiki formali li huwa stess joħroġ għall-finijiet ta’ aċċess għal u l-eżerċizzju tal-attivitajiet professjonali ta’ perit: evidenza ta’ tlestija ta’ taħriġ mill-5 ta’ Awwissu 1985 u li beda mhux aktar tard mis-17 ta’ Jannar 2014, provdut minn 'Fachhochschulen' fir-Repubblika Federali tal-Ġermanja matul perjodu ta’ tliet snin, li jissodisfa r-rekwiżiti stabbiliti fl-Artikolu 46(2) tad-Direttiva 2005/36/UE u li jagħti aċċess għall-attivitajiet imsemmija fl-Artikolu 48 tad-Direttiva 2005/36/UE f’dak l-Istat Membru taħt it-titlu professjonali ta’ ‘perit’, sa fejn it-taħriġ kien segwit minn perjodu ta’ erba’ snin ta’ esperjenza professjonali fir-Repubblika Federali tal-Ġermanja, kif attestat minn ċertifikat maħruġ mill-awtorità kompetenti li fir-reġistru tagħha jidher l-isem tal-perit li jixtieq jibbenefika mid-dispożizzjonijiet tad-Direttiva 2005/36/UE. 10. (1) Ċittadini ta’ Stati Membri oħra li jissodisfaw il-kondizzjonijiet imsemmija fir-regolamenti 3 sa 8 jew lid-diplomi, ċertifikati jew provi oħra ta’ kwalifiki formali, kif jistgħu jiġu speċifikati mill-Ministru, minn żmien għal żmien, fiskedi ma’ dawn ir-regolamenti, li ġew rikonoxxuti skond ir-regolament 9 għandhom jingħataw it-titolu professjonali f’Malta u l-forma fil-qasir tiegħu ladarba ssodisfaw il-kondizzjonijiet fuq esperjenza ta’ taħriġ prattiku li niżżel il-Bord. (2) Sabiex jissodisfa l-htiġiet ta’ l-artikolu 3(2)(d)(ii) ta’ l-Att fir-rigward ta’ applikanti li jixtiequ jipprattikaw hawn Malta, il-Bord għandu jaċċetta bħala prova biżżejjed ċertifikat mill-Istat Membru ta’ l-oriġni jew tar-residenza ta’ qabel ta’ l-applikant li jgħid li esperjenza ta’ prattika xierqa għall-perijodu korrispondentinkisbet f’dak il-pajjiż. 11. (1) Bla ħsara għad-disposizzjonijiet tar-regolament 10, il-Bord għandu jiżgura li ċ-ċittadini ta’ Stati Membri li jissodisfaw il-kondizzjonijiet stabbiliti fir-regolamenti 3 sa 9 u kif jistgħu jiġu speċifikati mill-Ministru, minn żmien għal żmien, fiskedi ma’ dawn ir-regolamenti, jkollhom d-dritt jużaw it-titolu legali akkademiku tagħhom u, fejn hu xieraq, il-forma qasira tiegħu li ġej mill-Istat Membru, ta’ l-oriġini tagħhom jew, fl-Istat Membru, li jiġu minnu, fil-lingwa ta’ dak l-Istat. Il-Bord jista’ jeħtieġ li dan it-titolu jkollu wara jhl-isem u l-post ta’ l-istabbiliment jew il-bord ta’ eżamilitah. (2) Jekk it-titolu akkademikuwżat fl-Istat Membru, ta’ oriġini, jew fl-Istat Membru li minnu jiġi l-applikant, jista’ jiġi mfixkel f’Malta ma’ titolu li jeħtieġedukazzjoni jew taħriġ addizzjonali li l-applikant ma jkunx għamel, il-Bord jista’ jeħtieġ li din il-persuna tuża t-titolu wżat fl-Istat Membru, ta’ l-oriġini jew fl-Istat Membru, li minnutiġi, f’forma xierqa li għandha tiġi speċifikata mill-Bord. 12. (1) Billi skond l-artikolu 3(2)(b) ta’ l-Att, il-Bord jeħtieġ mill-persuni, prova ta’ kondotta tajba meta jibdew għall-ewwel darba attivitajiet fil-qasam ta’ l-arkitettura u l-inġinerija ċivili, jaċċetta bħala prova suffiċjenti, fejn għandhom x’jaqsmu ċittadini ta’ Stati Membri oħra, ċertifikat maħruġ minn awtorità kompetenti ġudizzjarja jew amministrattiva fl-Istat Membru, ta’ oriġini jew fl-Istat Membru li minnu jiġi l-applikant, li jattesta li l-ħtiġiet ta’ dak l-Istat Membru dwar il-kondotta tajba, biex jibda l-attività kwistjoni ġew milħuqa. (2) Fejn l-Istat Membru, ta’ oriġini, jew l-Istat Membru li minnu jiġi l-applikant ma jkunx jeħtieġ prova ta’ kondotta t ajba minn persuni li jixtiequ jibdew l-attività inkwistjoni għall-ewwel darba, il-Bord jista’ jeħtieġ miċ-ċittadini ta’ l-Istat Membru, ta’ oriġini jew mill-Istat Membru li minnu jiġi l-applikant, estratt mill-"fedina penali" jew, fin-nuqqas ta’ dan, dokument ekwivalenti maħruġ minn awtorità kompetenti ġudizzjarja jew amministrattiva fl-Istat Membru, ta’ l-oriġini jew fl-Istat Membru, li minnu jiġi l-applikant. (3) Meta l-awtorità kompetenti ġudizzjarja jew amministrattiva fi Stat Membru ieħor, ma toħroġx dokumenti tat-tip speċifikat fis-sub regolamenti), il-Bord għandu, minflok dawn id-dokumenti, jaċċetta bħala prova suffiċjenti li applikant jissodisfaħtieġa speċifikata fis-sub regolamenti), dikjarazzjoni taħt ġurament li l-ħtieġa hi sodisfatta, jew, jekk ma hemm ebda disposizzjoni fl-Istat Membru għal dikjarazzjoni taħt ġurament, dikjarazzjoni solenni li l-ħtieġa ġiet sodisfatta, magħmula mill-applikant quddiem l-awtorità kompetenti ġudizzjarja jew amministrattiva ta’ l-Istat Membru, ta’ l-oriġini jew l-Istat Membru li minnu jiġi l-applikant; din l-awtorità għandha toħroġ ċertifikat li jattesta l-awtentiċità tad-dikjarazzjoni taħt ġurament jew id-dikjarazzjoni solenni. (4) Jekk il-Bord ikollu tagħrif dettaljat ta’ kwistjoni serjali ġrat barra minn Malta qabel ma l-applikant beda jeżerċita l-professjoni f’Malta jew jekk ikun jaf li d-dikjarazzjoni msemmija fis-sub regolament (3) ikollha informazzjoni inkorretta u jekk il-kwistjoni jew l-informazzjoni x’aktarx taffettwa l-bidu f’Malta ta’ l-attività kkonċernata, jista’ jinforma lill-Istat Membru, ta’ l-oriġini jew l-Istat Membru, li minnu jiġi l-applikant. (5) L-Istat Membru ta’ oriġini jew l-Istat Membru li minnu jiġi l-applikant għandu jivverifika l-eżattezza tal-fatti sa fejn jista’ jkollhom effett fuq il-bidu ta’ l-attività inkwistjoni f’Malta. L-awtoritajiet kompetenti f’dak l-Istat għandhom huma stess jiddeċiedu dwar in-natura u l-estensjoni ta’ l-investivazzjoni li għandha ssiru għandhom jinfurmaw lill-Bord b’kull azzjoni ta’ konsekwenza li jieħdu fejn għandhom x’jaqsmu ċ-ċertifikati jew id-dokumenti li jkunu ħarġu. (6) Il-Bord għandu jiżgura l-kunfidenzjalità ta’ l-informazzjoni mgħoddija. 13. L-azzjoni dixxiplinari. Emendat: A.L.248 ta’ l-2004. (1) Fejn f’każijiet ta’ kondotta professjonali ħażina ta’ ċertu serjetà jew kundanna minħabba offiżi kriminali, l-Istat Membru, ta’ oriġni, jew l-Istat Membru, li minnu jiġi l-applikant, għandu jgħaddi lill-Kamra, fil-każ ta’ kondotta ħażina, jew lill-Ministru fil-każ ta’ kundanni, l-informazzjoni kollha neċessarja li għandha x’taqsam ma’ kull miżura jew azzjoni dixxiplinari ta’ natura professjonali jew amministrattiva meħuda kontra l-applikant jew kull piena kriminali li tikkonċerna l-prattika tal-professjoni tiegħu fl-Istat Membru, ta’ l-oriġini jew fl-Istat Membru, li minnuġie. (2) Jekk il-Bord ikollu tagħrif dettaljat dwar kwistjoni serjali ġrat f’pajjiż ta’ xort’ oħra minn Malta qabel l-istabbiliment ta’ l-applikant f’Malta u li x’aktarx taffettwa t-tkomplija ta’ l-attività kkonċernata f’Malta, għandu jinforma lill-Istat Membru, ta’ l-oriġini, jew l-Istat Membru, li minnu jiġi l-applikant u lill-Kamra. (3) L-Istat Membru, ta’ l-oriġini jew l-Istat Membru li minnu jiġi l-applikant għandu jivverifika l-eżattezza tal-fatti sa fejn jistgħu jaffettwaw it-tkomplija ta’ l-attività kkonċernata f’Malta. L-awtoritajiet kompetenti ta’ dak l-Istat għandhom huma stess jiddeċiedu dwar in-natura u l-estensjoni ta’ l-investigazzjoni li għandha ssiru għandhom jinfurmaw lill-Bord b’kull azzjoni ta’ konsegwenza li jieħdu fejn għandha x’taqsam l-informazzjoni mgħoddija taħt is-subregolament (1). (4) Il-Bord għandu jassigura l-kunfidenzjalità ta’ l-informazzjoni mgħoddija. (5) Il-Bord jista’ jikkonsulta lill-Kamra dwar kull kwistjoni li tikkonċerna azzjoni dixxiplinarja taħt dan ir-regolament. 14. Il-limitu ta’ żmien għall-preżentazzjoni ta’ dokumenti. Id-dokumenti maħruġa skond ir-regolamenti 12 u 13 ma jistgħux jiġu ppreżentati iktar minn tlett xhur wara d-data tal-ħruġ tagħhom. 15. Deċiżjonijiet dwar ir-regolamenti 12 u 13. Emendat: A.L.248 ta’ l-2004. (1) Il-proċedura għall-awtorizzazzjoni biex l-applikant jibda attivitajiet fil-qasam ta’ l-arkitettura u l-inġinerija ċivili, skond ir-regolamenti 12 u 13, għandha tiġi kompluta kemm jista’ jkun malajru mhux iktar tard minn tliet xhur wara l-presentazzjoni tad-dokumenti kollha li għandhom x’jaqsmu ma’ dik il-persuna, mingħajr preġudizzju għal xi dewmien li jirriżulta minn kull appell li jista’ jsir ma’ l-egħluq ta’ din il-proċedura. (2) Fil-każijiet imsemmija fir-regolament 12) u fir-regolament 13), talba għal eżami mill-ġdid għandha tissospendi l-perjodu stabbilit fis-sub regolament (1). (3) L-Istat Membru li ġie konsultat għandu jagħti r-risposta tiegħu fi żmien tliet xhur. (4) Malli jirċievi r-risposta jew fi tmiem il-perijodu, il-Bord għandu jkompli bil-proċedura imsemmija fis-sub regolament (1). 16. Fejn il-forma ta’ dikjarazzjoni taħt ġurament jew dikjarazzjoni solenni ma tistax tintuża minn ċittadini ta’ Stati Membri oħra. Emendat: A.L.248 ta’ l-2004. Billi skond l-artiklu 5(3) ta’ l-Att, il-Bord jeħtieġ minn persuni li jixtiequ jibdew jew ikomplu l-attivitajiet fil-qasam ta’ l-arkitettura u l-inġinerija ċivili li jieħdu dikjarazzjoni taħt ġurament u fejn ċittadini ta’ Stati Membri oħra ma jistgħux jużaw il-forma ta’ din id-dikjarazzjoni taħt ġurament, il-Bord għandu jiżgura li joffri l-forma xierqa u ekwivalenti ta’ din id-dikjarazzjoni taħt ġurament. 17. (1) L-applikant għandu jeżerċita servizzi temporanji fil-qasam ta’ l-arkitettura u l-inġinerija ċivili f’Malta, bl-istess drittijiet u obbligi ta’ detenturi ta’ warrant; b’mod partikolari għandu jkun soġġett għal regoli ta’ kondotta ta’ natur professjonali jew amministrattivi li japplikaw f’Malta. (2) Il-Bord jista’ jeħtieġ li l-applikant jagħmel dikjarazzjoni minn qabel fuq is-servizzi li ser jeżerċita fejn jinvolvu l-esekuzzjoni ta’ proġett f’Malta. (3) Skond id-disposizzjonijiet ta’ dan ir-regolament, il-Bord jista’ jeħtieġ li l-applikant iġib wieħed jew iktar dokumenti li fihom l-informazzjoni li ġejja: (a) id-dikjarazzjoni imsemmija fis-sub regolament (2); (b) ċertifikat li jgħid li l-applikant qiegħed jeżerċita skond il-liġi l-attivitajiet inkwistjoni fl-Istat Membru fejn hu stabbilit; (ċ) ċertifikat li l-applikant ikollu diploma, ċertifikat jew prova oħra ta’ kwalifiki formali meħtieġa għall-eżerċizzju tas-servizzi inkwistjoni u li dawk il-kwalifiki jħarsu il-kriterji fir-regolamenti 3 sa 9 jew kif jistgħu jiġu speċifikati mill-Ministru, minn żmien għal żmien, fiskedi ma’ dawn ir-regolamenti; (d) fejn hu xieraq, iċ-ċertifikat imsemmi fir-regolament 10(2). (4) Id-dokumenti msemmija fis-sub regolament (3) ma jistgħux jiġu ppreżentati iktar minn tnax il-xahar wara d-data tal-ħruġ tagħhom. (5) Fejn il-Bordiċaħħad b’mod permanenti jew temporanju, għalkollox jew inparti, ċittadin Malti jew ta’ Stat Membru stabbilit f’Malta mid-dritt li jeżerċita l-attivitajiet fil-qasam ta’ l-arkitettura u ta’ l-inġinerija ċivili, hu għandu, skond kif inhu xieraq, jiżgura li jżomm b’mod temporanju jew permanenti iċ-ċertifikat imsemmi fis-sub regolament (3)(b). 18. Prova tal-kapaċitajiet legali kollha. Emendat: A.L.248 ta’ l-2004. Billi skond l-artikolu 3(2)(ċ) ta’ l-Att, il-Bord jeħtieġ li persuni li jixtiequ jibdew jew ikomplu attivitajiet fil-qasam ta’ l-arkitettura u ta’ l-inġinerija ċivili li jkollhom il-kapaċitajiet legali kollha, u fejn l-informazzjoni pprovduta skond ir-regolamenti 12 u 13 u fil-każ ta’ l-istabbiliment ta’ applikant f’Malta, u skond ir-regolament 17 fil-każ ta’ eżerċizzju ta’ servizzi temporanji f’Malta, ma fihiex prova ta’ dan, il-Bord għandu jaċċetta dikjarazzjoni taħt ġurament-jew fi Stati li ma jipprovdux għal dikjarazzjoni taħt ġurament, dikjarazzjoni solenni-meħud mill-applikant quddiem awtorità ġudizzjarja jew amministrattiva kompetenti ta’ l-Istat Membru ta’ oriġini, jew fl-Istat Membru li minnu jiġi l-applikant; dik l-awtorità għandha toħroġ ċertifikat li jattesta l-awtentiċità tad-dikjarazzjoni taħt ġurament jew d-dikjarazzjoni solenni. (2) Id-dokumenti imsemmija fis-sub regolament (1) ma jistgħux jiġu ppreżentati iktar minn tliet xhur wara d-data tal-ħruġ tagħhom. 19. Polza ta’ assigurazzjoni. Emendat: A.L.248 ta’ l-2004. (1) Billi skond l-artikolu 11 ta’ l-Att, il-Bord jista’ jeħtieġ li kull detentur tal-warrant jew soċjetà reġistrata taħt l-Att li jixtiequ jibdew jew ikomplu attivitajiet fil-qasam ta’ l-arkitettura u ta’ l-inġinerija ċivili, li juru bil-provi li jkunu koperti minn assigurazzjoni kontra il-konsegwenzi finanzjarji tar-responsabbiltà professjonali tagħhom, il-Bord għandu jaċċetta ċertifikati maħruġa minn intrapriżi ta’ l-assigurazzjoni ta’ Stati Membri oħra bħala ekwivalenti għaċ-ċertifikati li joħorġu f’Malta. Dawn iċ-ċertifikati għandhom jgħidu li l-assigurat u r ħares il-liġijiet u r-regolamenti fis-seħħ f’Malta fejn jidħlu l-kondizzjonijiet u l-estens jopni tal-polza. (2) Iċ-ċertifikati msemmija fis-sub regolament (1) ma jistgħux jiġu ppreżentati iktar minn tliet xhur wara d-data tal-ħruġ tagħhom. 20. Informazzjoni mogħtija lill-applikanti. (1) Il-Bord għandu jieħu l-miżuri neċessarji biex jgħin kull applikant biex jieħu l-informazzjoni fuq il-liġijiet u l-etika professjonali li hawn f’Malta. (2) Kap. 451. Kap. 451. Għal dan il-għan, ġie imwaqqa f iċ-Ċentru Malti għal Rikonoxximent ta’ Kwalifiki u ta’ Informazzjoni taħt l-artikolu 6 ta’ l-Att dwar ir-Rikonoxximent Reċiproku ta' Kwalifiki, li minnu l-applikanti jistgħu jieħdu l-informazzjoni neċessarja. Fejn applikanti jixtiequ jistabbilixxu ruħhom hawn Malta, il-Bord jista’ jeħtieġ li jagħmlu kuntatt ma’ dan iċ-Ċentru. (3) Il-Bord għandu jiżgura li, fejn hu xieraq, l-applikanti jieħdu, fl-interess tagħhom stess u f’dak tal-klijenti tagħhom, l-għarfien lingwistiku meħtieġ biex jeżerċitaw il-professjoni tagħhom f’Malta. 21. Fejn jeżisti dubbju raġonevoli, il-Bord jista’ jeħtieġ li l-awtoritajiet kompetenti ta’ Stat Membru ieħor jikkonfermaw l-awtentiċità tad-diplomi, ċertifikati u provi oħra ta’ kwalifiki formali mogħtija f’dak l-Istat Membru l-ieħor u li huma msemmija fir-regolamenti 3 sa 9 u kif jistgħu jiġu speċifikati mill-Ministru, minn żmien għal żmien, fiskedi ma’ dawn ir-regolamenti.